Goetheova nagrada
Goetheova nagrada, puni naziv Goetheova nagrada grada Frankfurta (njemački: Goethepreis der Stadt Frankfurt) je prestižna literarna nagrada koju dodjeluje njemački grad Frankfurt na Majni u čast velikog književnika Goethea koji je rođen upravo u ovom gradu. Nagrada je prvi put dodijeljena književniku Stefanu Georgeu 1927. Nagrada se do 1955. dodjeljivala svake godine da bi od tada uglavnom predstavljala trijenalnu nagradu. Mnogi dobitnici ove nagrade su autori, tj. stvaraoci u oblasti književnosti, iako su neki od laureata značajni stvaraoci u drugim kreativnim ili naučnim oblastima. Dobitnik nagrade se nagrađuje sa novčanim iznosom od 50.000 eura.